paragraph_text: Protuminski divizijun dio je Flotile Hrvatske ratne mornarice. U sastavu Protuminskog divizijuna je lovac mina LM-51 Korčula i motorna roniteljska barkasa MRB-83 te Vod protuminskih ronitelja. Ključna namjena te postrojbe jest protuminsko djelovanje protiv standardnih i improviziranih minsko-eksplozivnih sredstava u lukama i na njihovim prilazima te u uskim prolazima i kanalima. Njihova je zadaća, dakle, protuminsko pretraživanje luke i prilaza luci, što obavljaju protuminski ronitelji, zatim nadzor plovnih ruta na prilazu luci uporabom pramčanog i tegljenog sonara, te osiguranje protuminskih djelovanja.